TVIRTINU

Palangos senosios gimnazijos

Direktorius

Leonas Šidlauskas

**PALANGOS SENOJI GIMNAZIJA**

**APKLAUSOS BŪDU VYKDOMO SUPAPRASTINTO MAŽOS VERTĖS**

 **MĖSOS GAMINIŲ PIRKIMO SĄLYGOS**

**TURINYS**

[**1. BENDROSIOS NUOSTATOS**](#_Toc215977791)

[**2. PIRKIMO OBJEKTAS**](#_Toc215977792)

[**3. TIEKĖJŲ KVALIFIKACIJOS REIKALAVIMAI**](#_Toc215977793)

[**4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**](#_Toc215977794)

[**5. PASIŪLYMŲ RENGIMAS, PATEIKIMAS, KEITIMAS**](#_Toc215977795)

[**6.PIRKIMKO SĄLYGŲ PAAIŠKINIMAS IR PATIKSLINIMAS**](#_Toc215977797)

[**7. VOKŲ SU PASIŪLYMAIS ATPLĖŠIMO - SUSIPAŽINIMO GAUTAIS PASIŪLYMAIS PROCEDŪROS**](#_Toc215977798)

[**8. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**](#_Toc215977799)

[**9. PASIŪLYMŲ VERTINIMAS, PASIŪLYMŲ EILĖ IR SPRENDIMAS DĖL SUTARTIES SUDARYMO**](#_Toc215977800)

[**10.**](#_Toc215977803) **PIRKIMO SUTARTIES SĄLYGOS**

1. **BENDROSIOS NUOSTATOS**

 1.1. Palangos senoji gimnazija(toliau - perkančioji organizacija) numato pirkti maisto produktus (toliau – Prekės).

1.2. Pirkimas vykdomas vadovaujantis Lietuvos Respublikos viešųjų pirkimų (toliau – Viešųjų pirkimų įstatymas), Lietuvos Respublikos civiliniu kodeksu (toliau – Civilinis kodeksas), perkančiosios organizacijos patvirtintomis ir Centrinėje viešųjų pirkimų informacinėje sistemoje (toliau – CVP IS) paskelbtomis supaprastintų viešųjų pirkimų taisyklėmis, kitais viešuosius pirkimus reglamentuojančiais teisės aktais bei šiomis supaprastinto mažos vertės pirkimo sąlygomis (toliau – pirkimo sąlygomis).

1.3. Vartojamos pagrindinės sąvokos, apibrėžtos Viešųjų pirkimų įstatyme ir Taisyklėse.

1.4. Pirkimas vykdomas apklausos raštu būdu.

1.5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Priimant sprendimus dėl sąlygų, vadovaujamasi racionalumo principu.

1.6. Perkančioji organizacija su tiekėjais bendrauja Perkančiosios organizacijos kontaktinis asmuo – direktoriaus pavaduotoja ūkio reikalams Egidijus Kukta, tel.: 846048249, elektroninis pašto adresas: e.kukta@senojigimnazija.lt

 **II. PIRKIMO OBJEKTAS**

2.1.Pirkimo objektas – gyvulinės kilmės produktai (mėsa, mėsos gaminiai ir paukštiena).

2.2. Reikalavimai prekėms pateikiami Techninėje specifikacijoje (sąlygų priedas Nr. 1).

2.3. Tiekėjo siūlomose maisto produktuose neturi būti maisto priedų (sąlygų priedas Nr. 2).

2.4. Pirkimo objektas neskirstomas į dalis.

2.5. Prekių kiekiai yra orientaciniai. Jų poreikis gali kisti, atsižvelgiant į perkančios organizacijos poreikius bei gautą finansavimą.

2.6. Atsiskaitymas numatytas nuo konkretaus užsakymo sąskaitos-faktūros pateikimo dienos per 30 (trisdešimt) kalendorinių dienų.

2.7. Dalyviams neleidžiama pateikti alternatyvių pasiūlymų ir jie nebus nagrinėjami.

**III. TIEKĖJŲ KVALIFIKACIJOS REIKALAVIMAI**

3.1. Tiekėjas, pageidaujantis dalyvauti pirkime, turi atitikti šiuos minimalius kvalifikacijos reikalavimus ir pateikti lentelėse nurodytus kvalifikacinius reikalavimus įrodančius dokumentus (o jei dėl pateisinamų priežasčių negali pateikti nurodytų dokumentų – kitus perkančiajai organizacijai priimtinus dokumentus, kurie patvirtintų, kad tiekėjo kvalifikacija atitinka keliamus reikalavimus):

**1 lentelė:**

|  |  |  |
| --- | --- | --- |
| Eil. Nr. | **Kvalifikacijos reikalavimai** | **Kvalifikacijos reikalavimus įrodantys dokumentai** |
| 1. | Tiekėjas turi teisę verstis ta ūkine veikla, kuri reikalinga pirkimo sutarčiai vykdyti. | Privaloma pateikti įmonės įregistravimo pažymėjimo ir įstatų kopijas arba kitus dokumentus, patvirtinančius tiekėjo teisę verstis atitinkama veikla (profesinio ar veiklos registro tvarkytojo ar įgaliotos valstybės institucijos išduotą pažymą).Pateikiamas skenuotas dokumentas elektroninėje formoje. |
| 2. | Tiekėjas turi turėti Visuomenės sveikatos centro išduotą leidimą-higienos pasą leidžiantį užsiimti ūkine-komercine veikla: gaminti, auginti ir prekiauti | Leidimo – higienos paso verstis komercine – ūkine veikla pažyma.Pateikiamas skenuotas dokumentas elektroninėje formoje. |
| 3. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus.  | Privaloma pateikti:1) Valstybės įmonės Registrų centro arba atitinkamos užsienio šalies institucijos išduotą dokumentą (originalą arba tinkamai patvirtintą kopiją), patvirtinantį, kad tiekėjas nėra bankrutavęs, likviduojamas, jam nėra iškelta bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašą iš teismo sprendimo, išduotą ne anksčiau kaip 30 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.Pateikiamas skenuotas dokumentas elektroninėje formoje. |
| 4. | Tiekėjas yra atsiskaitęs su valstybės , savivaldybių biudžetu ir valstybės pinigų fondais | Privaloma pateikti Valstybinės mokesčių inspekcijos išduotą dokumentą arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis, arba atitinkamos užsienio šalies institucijos dokumentą (originalą arba tinkamai patvirtintą kopiją), išduotą ne anksčiau kaip 30 dienų iki pasiūlymo pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.Pateikiamas skenuotas dokumentas elektroninėje formoje. |
| 5. | Tiekėjas neturi įsiskolinimo valstybinio socialinio draudimo įstaigai. | Privaloma pateikti Valstybinio socialinio draudimo įstaigos išduotą dokumentą arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis, arba atitinkamos užsienio šalies institucijos dokumentą (originalą arba tinkamai patvirtintą kopiją), išduotą ne anksčiau kaip 30 dienų iki pasiūlymo pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.Pateikiamas skenuotas dokumentas elektroninėje formoje. |
| 6. | Įmonėje turi būti pradėta diegti arba įdiegta RVASVT sistema | Valstybinės maisto ir veterinarijos tarnybos pažyma dėl RVASVT sistemos įdiegimo ( Valstybinės maisto ir veterinarinės tarnybos pažymą apie tai, kad tiekėjo įmonė yra Valstybinės maisto ir veterinarinės tarnybos priežiūroje ir jo gaminama produkcija atitinka kokybės reikalavimus)Pateikiamas skenuotas dokumentas elektroninėje formoje. |

3.1. Vietoje 1 lentelės 1, 2 ir 6 punktuose nurodytų dokumentų tiekėjas gali pateikti Viešųjų pirkimų tarnybos prie Lietuvos Respublikos Vyriausybės ar kompetentingos užsienio institucijos, jei jos išduota pažyma patvirtina atitikimą aukščiau nustatytiems reikalavimams, išduotos pažymos kopiją..

3.2. Tiekėjas savo nuožiūra gali pateikti ir kitus jo kvalifikaciją, patirtį ir patikimumą patvirtinančius dokumentus .

3.3. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.

3.4. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.

**IV. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis bendroje sutarties vertėje. Sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat sutartyje turi būti numatyta, kuris asmuo atstovauja ūkio subjektų grupę (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).

4.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

 **V. PASIŪLYMŲ RENGIMAS, PATEIKIMAS, KEITIMAS**

5.1. **Tiekėjas gali pateikti tik vieną pasiūlymą** – individualiai arba kaip ūkio subjektų grupės dalyvis. Jei tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti

5.2. **Tiekėjams nėra leidžiama pateikti alternatyvių pasiūlymų**. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

5.3. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

5.4. **Perkančiajai organizacijai pasiūlymai teikiami užantspauduotos vokuose.**

5.5. Pasiūlymas pasirašomas tiekėjo arba jo įgalioto asmens parašu.

5.6. Perkančioji organizacija reikalauja, kad visi tiekėjų kvalifikacijos reikalavimus įrodantys bei visi kiti pasiūlyme pateikiami dokumentai būtų pateiktos originalai arba kopijos, su jos originalumą patvirtinančiu antspaudu ir pateikiami su pasiūlymu.

5.7. Tiekėjo pasiūlymas bei kita korespondencija pateikiama lietuviųkalba. Jei atitinkami dokumentai yra išduoti kita, nei reikalaujama, kalba, turi būti pateiktas tinkamai patvirtintas vertimas į reikalaujamą kalbą. Tinkamai patvirtintu bus laikomas vertimas, patvirtintas vertėjo parašu ir vertimo biuro antspaudu, o tuo atveju jei vertimą atliko tiekėjo vertėjas – vertėjo parašas ir įmonės antspaudas..

5.8. Prekių kainos pateikiamos eurais. Į Tiekėjo nurodytą Pasiūlymo kainą įtraukiami visi mokesčiai, taip pat ir PVM, kuris turi būti nurodomas atskirai, visos tiekėjo išlaidos (transportavimo, pakavimo ir kitos).

5.9. Pasiūlymą sudaro tiekėjo pateiktų dokumentų:

5.9.1. Pasiūlymo forma, parengta pagal šio pirkimo sąlygų 1 priedą bei šiose pirkimo sąlygose išdėstytus reikalavimus ir tiekėjų kvalifikaciją pagrindžiantys bei kiti su pasiūlymu teiktini dokumentai .

5.9.2**. Pasiūlymas turi būti pateiktas iki 2016-08-26 d. 16:00 val.** (Lietuvos Respublikos laiku) CVP IS priemonėmis. Vėliau gauti pasiūlymai nebus vertinami.

5.10. **Pasiūlyme turi būti nurodytas jo galiojimo terminas.** Pasiūlymas turi galioti 30 dienų nuo galutinio pasiūlymų pateikimo termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

5.11. Tiekėjai savo pasiūlyme turi nurodyti, kokia pasiūlyme pateikta informacija yra konfidenciali. Perkančioji organizacija, viešojo pirkimo komisija (toliau – Komisija), jos nariai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos teisės aktai negali būti tiekėjo nurodoma kaip konfidenciali.

5.12. Kol nesibaigė pasiūlymų galiojimo laikas, perkančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.

5.13. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą iki pasiūlymų pateikimo termino pabaigos.

5.14. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija  paskelbia raštu.

5.15. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą iki pasiūlymų pateikimo termino.

**VI. PIRKIMO SĄLYGŲ PAAIŠKINIMAS IR PATIKSLINIMAS**

6.1. Bet kokia informacija, prašymai paaiškinti pirkimo sąlygas, pirkimo sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas elektroniniais laiškais.

6.2. Prašymai paaiškinti pirkimo sąlygas gali būti pateikiami perkančiajai organizacijai ne vėliau kaip likus 4 darbo dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.

6.3. Nesibaigus pasiūlymų pateikimo terminui perkančioji organizacija turi teisę savo iniciatyva paaiškinti, patikslinti pirkimo sąlygas.

6.4. Atsakydama į kiekvieną tiekėjo pateiktą prašymą paaiškinti pirkimo sąlygas, jeigu jis buvo pateiktas nepasibaigus šių pirkimo sąlygų 7.1. punkte nurodytam terminui, arba aiškindama, tikslindama pirkimo sąlygas savo iniciatyva, perkančioji organizacija turi paaiškinimus, patikslinimus paskelbti ne vėliau kaip likus 1 darbo dienai iki pasiūlymų pateikimo termino pabaigos. Į laiku gautą tiekėjo prašymą paaiškinti pirkimo sąlygas perkančioji organizacija atsako ne vėliau kaip per 3 darbo dienas nuo jo gavimo dienos.

6.5. Perkančioji organizacija, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų, todėl perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kuriems ji pateikė pirkimo sąlygas, nenurodo, iš ko gavo prašymą duoti paaiškinimą.

6.6. Perkančioji organizacija nerengs susitikimų su tiekėjais dėl pirkimo dokumentų paaiškinimų. Tuo atveju, kai tikslinama paskelbta informacija, perkančioji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu perkančioji organizacija pirkimo sąlygas paaiškina (patikslina) ir negali sąlygų paaiškinimų (patikslinimų) pateikti taip, kad visi kandidatai juos gautų ne vėliau kaip likus 1 darbo dienai iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus). Apie pasiūlymų pateikimo termino pratęsimą pranešama patikslinant skelbimą raštu.

**VII. VOKŲ SU PASIŪLYMAIS ATPLĖŠIMO – SUSIPAŽINIMO SU GAUTAIS PASIŪLYMAIS PROCEDŪROS**

7.1. Susipažinimas su gautais pasiūlymais vyks viešojo pirkimo vykdytojo (toliau – vykdytojas) kabinete Nr. 121 2016 m. rugpjūčio 26 d. 16 val. 15 min., kuriame susipažįstama su gautais pasiūlymais, kuriuose yra informacija apie tiekėjus, pasiūlymo techninis aprašymas (duomenys) ir kita tiekėjo pateikta informacija bei gautų pasiūlymų kainos.

7.2. Susipažinimo gautais pasiūlymais procedūra yra konfidenciali, Vykdytojas supažindinama su gautų pasiūlymų techniniais duomenimis ir informacija apie tiekėjus bei gautų pasiūlymų kainomis. Pateikiama ši informacija:

 7.2.1. pasiūlymą pateikusio tiekėjo pavadinimas;

 7.2.2. ar pasiūlymas pateiktas perkančiosios organizacijos nurodytomis;

 7.2.3. pateiktų pasiūlymų būklė: ar nebuvo pažeisti vokai pateiktų pasiūlymų

 7.2.4. ar nurodytas įgaliotojo asmens vardas, pavardė pareigos;

 7.2.5.pateikiamos pagrindinės techninės pasiūlymo charakteristikos;

 7.2.6. gautų pasiūlymų kainos.

**7**.3. Jei perkančioji organizacija, patikrinusi ir įvertinusi pasiūlymų techninius duomenis ir informaciją apie tiekėjus, atmeta tiekėjo pasiūlymą, toks vokas su kainos pasiūlymu paliekamas saugoti kartu su kitais tiekėjo pateiktais pasiūlymo dokumentais. Perkančioji organizacija tiekėjams praneša pasiūlymą pateikusio tiekėjo pavadinimą ir pasiūlyme nurodytą kainą.

7.4. Susipažinimo su gautų pasiūlymų kainomis procedūroje pasiūlymus pateikę tiekėjai nedalyvauja.

7.5. Pasiūlymo kaina yra laikoma tik ta kaina, kurią tiekėjas nurodė 1 priede .

7.6. Pasiūlymų nagrinėjimo, vertinimo ir palyginimo procedūras atlieka Vykdytojas, **tiekėjams** ar jų įgaliotiems atstovams **nedalyvaujant.**

**VIII. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

8.1. Pateiktus pasiūlymus konfidencialiai nagrinėja ir vertina Komisija. Komisija tikrina tiekėjų pasiūlymuose pateiktų kvalifikacijos duomenų atitiktį pirkimo sąlygose nustatytiems minimaliems kvalifikacijos reikalavimams. Jeigu Komisija nustato, kad tiekėjo pateikti kvalifikacijos duomenys yra neišsamūs arba netikslūs, ji privalo prašyti tiekėjo juos papildyti arba paaiškinti per perkančiosios organizacijos nurodytą terminą. Jeigu perkančiosios organizacijos prašymu tiekėjas nepatikslino pateiktų netikslių ir neišsamių duomenų apie savo kvalifikaciją, perkančioji organizacija atmeta tokį pasiūlymą.

8.2. Iškilus klausimams dėl pasiūlymų turinio ir Vykdytojui paprašius, tiekėjai privalo per Vykdytojo nurodytą terminą pateikti papildomus paaiškinimus nekeisdami pasiūlymo esmės.

8.3. Jeigu pateiktame pasiūlyme Vykdytojas randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su gautais pasiūlymais posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.

8.4. Kai pateiktame pasiūlyme nurodoma neįprastai maža kaina, Vykdytojas turi teisę, o ketindama atmesti pasiūlymą – privalo tiekėjo paprašyti per Vykdytojo nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą. Perkančioji organizacija turi įvertinti riziką, ar tiekėjas, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį, bei užtikrinti, kad nebūtų sudaromos sąlygos konkurencijos iškraipymui. Perkančioji organizacija, vertindama, ar tiekėjo pateiktame pasiūlyme nurodyta kaina yra neįprastai maža, palygina tiekėjo pasiūlyme nurodytą kainą su rinkoje esančiomis analogiško pirkimo objekto kainomis bei su kitų tiekėjų pasiūlymuose nurodytomis kainomis. Jei tiekėjas kainos nepagrindžia, jo pasiūlymas atmetamas. Apie tokio atmetimo priežastis perkančioji organizacija informuoja Viešųjų pirkimų tarnybą, fiksuodama pirkimo procedūros ataskaitoje.

8.5. Tiekėjo pateiktų kvalifikacijos duomenų patikslinimai, pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai siunčiami perkančiajai organizacijai.

8.6. Vykdytojas atmeta pasiūlymą, jeigu:

8.6.1. tiekėjas pasiūlymą ar jo dalį pateikė ne užantspauduotame voke;

8.6.2. tiekėjas neatitiko minimalių kvalifikacijos reikalavimų;

8.6.3. tiekėjas pasiūlyme pateikė netikslius ar neišsamius duomenis apie savo kvalifikaciją ir,

 perkančiajai organizacijai prašant, nepatikslino jų;

8.6.4. pasiūlymas neatitiko konkurso sąlygose nustatytų reikalavimų (tiekėjo pasiūlyme

 nurodytas pirkimo objektas neatitinka reikalavimų, nurodytų II skyriuje, ir kt.);

8.6.5. tiekėjas per perkančiosios organizacijos nurodytą terminą neištaisė aritmetinių klaidų ir

 (ar) nepaaiškino pasiūlymo;

8.6.6. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės,

 perkančiajai organizacijai nepriimtinos kainos;

8.6.7. buvo pasiūlyta neįprastai maža kaina ir tiekėjas Vykdytojo prašymu nepateikė

kainos sudėtinių dalių pagrindimo arba kitaip nepagrindė neįprastai mažos

 kainos;

8.7. Apie pasiūlymo atmetimą tiekėjas bus informuojamas, ne vėliau kaip per tris darbo dienas nuo sprendimo atmesti pasiūlymus priėmimo.

**IX. PASIŪLYMŲ VERTINIMAS, PASIŪLYMŲ EILĖ IR SPRENDIMAS DĖL SUTARTIES SUDARYMO**

9. Perkančiosios organizacijos neatmesti pasiūlymai vertinami **eurais** pagal **mažiausią kainą**.

 9.1. Perkančioji organizacija įvertina pasiūlymus ir nustato pasiūlymų eilę. Šioje eilėje pasiūlymai surašomikainos didėjimo tvarka, o jeigu kelių pateiktų pasiūlymų yra pasiūlymo kaina yra vienoda, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai. Laimėjusiu pasiūlymas pripažįstamas Viešųjų pirkimų įstatymo, Taisyklių bei šių konkurso sąlygų nustatyta tvarka. Perkančioji organizacija, priėmusi sprendimą dėl laimėjusio pasiūlymo, apie šį sprendimą ne vėliau kaip per 3 darbo dienas, praneša kiekvienam pasiūlymą pateikusiam tiekėjui. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.

 9.2. Perkančioji organizacija patvirtina pasiūlymų eilę ir priima sprendimą apie laimėjusį pasiūlymą tik tada, kai išnagrinėjamos pasiūlymus pateikusių tiekėjų pretenzijos ir ieškiniai, jeigu jų gauta, bet ne anksčiau kaip po 5 kalendorinių dienų nuo pranešimo apie pasiūlymų eilę pateikimo tiekėjams dienos. Ši nuostata netaikoma, jei pasiūlymą pateikė vienas tiekėjas.

 9.3. Pranešime pirkimą laimėjusiam tiekėjui perkančioji organizacija nurodo laiką, iki kada reikia atvykti sudaryti pirkimo sutartį. Konkursą laimėjęs tiekėjas privalo pasirašyti pirkimo sutartį per perkančiosios organizacijos nurodytą terminą. Pirkimo sutarčiai pasirašyti laikas gali būti nustatomas atskiru pranešimu arba nurodomas pranešime apie laimėjusį pasiūlymą.

 9.4. Jeigu tiekėjas, kurio pasiūlymas pripažintas laimėjusiu, raštu arba atsisako sudaryti pirkimo sutartį, iki nurodyto laiko neatvyksta sudaryti pirkimo sutarties arba raštu atsisako pirkimo sutartį sudaryti pirkimo dokumentuose nustatytomis sąlygomis, arba jei tiekėjo pateikta pirkimo sąlygų 5.19 punkte nurodyta Tiekėjo sąžiningumo deklaracija yra melaginga, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.

 9.5. Perkančioji organizacija rekomenduoja tiekėjui, kurio pasiūlymas pripažintas laimėjusiu, sutarties tekstą derinti ir ją pasirašyti naudojantis.

 9.6. Sudarant pirkimo sutartį negali būti keičiama laimėjusio tiekėjo galutinio pasiūlymo kaina ir pirkimo dokumentuose bei pasiūlyme nustatytos pirkimo sąlygos.

**X. PIRKIMO SUTARTIES SĄLYGOS**

10. Pirkimo sutartis negali būti sudaroma, kol nesibaigė Viešųjų pirkimų įstatymo nustatyti tiekėjų pretenzijų ir ieškinio pateikimo terminai. Perkančioji organizacija pirkimo sutartį siūlo sudaryti tam tiekėjui, kurio pasiūlymas Viešųjų pirkimų įstatymo tvarka pripažintas laimėjusiu.

11. Ginčų sprendimo tvarka. Ginčai sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos civilinio proceso kodekso nustatyta tvarka teisme.

12. Sutartis įsigalioja nuo 2016-09-12 d. ją pasirašius abiems šalims ir galioja iki 2017-09-11. Sutartis šalių raštišku sutarimu gali būti pratęsta dviejų metų laikotarpiui, jei pirkimo sutarties vertė be pridėtinės vertės mokesčio neviršija 25000 eurų per sutarties galiojimo laikotarpį.

13. Pirkimo sutarties sąlygos sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatyme nustatyti principai ir tikslai beitokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Gali būti kreipiamasi tik dėl tokių pirkimo sutarties sąlygų, kurių keitimo aplinkybių atsiradimo pirkimo sutarties šalys negalėjo numatyti pasiūlymo pateikimo metu, aplinkybių negali kontroliuoti ir jų kilimo rizikos neprisiėmė nė viena iš pirkimo sutarties šalių.

14. Perkančioji organizacija, turi teisę vienašališkai nutraukti pirkimo sutartį, jeigu tiekėjas nevykdo savo įsipareigojimų arba vykdo juos kitomis sąlygomis, negu buvo nurodęs savo pasiūlyme.

1 priedas

**Gyvūninės kilmės produktai, mėsa ir mėsos produktai (kodas 15100000-9)**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Prekės pavadinimas | Mato vnt.  | Orientacinis kiekis metams | Reikalavimai (kokybės, fasavimo ir kt.) | 1 kg kaina Eur su PVM | Bendra suma Eur PVM, Lt |
|  | **Virtos dešros aukščiausios rūšies, pagaminta iš smulkintos mėsos, bestruktūrė LST 1919:2003/1K:2006.** |  |  |  |  |  |
| 1 | Daktariška (arba lygiavertė) | kg | 100 | Aukščiausia rūšis |  |  |
| 2 | Pasiūlo tiekėjas | kg | 0 | Aukščiausia rūšis |  |  |
|  | **Virtos dešrelės aukščiausios rūšies, pagaminta iš smulkintos mėsos, LST 1919:2003/1K:2006.** |  |  |  |  |  |
| 3 | Pieniškos (arba lygiavertės) | kg | 20 | Aukščiausia rūšis |  |  |
| 4 | Pasiūlo tiekėjas | kg | 0 | Aukščiausia rūšis |  |  |
|  | **Jautiena, ECE/TRADE/326:2007 arba analogas LST1945** |  |  |  |  |  |
| 5 | Jautienos kumpinė | kg | 20 | atvėsinta, ženklinta pagal reikalavimus |  |  |
| 6 | Jautienos kotletinė | kg | 0 | atvėsinta, ženklinta pagal reikalavimus |  |  |
|  | **Kiauliena ECE/TRADE/369:2008 arba analogas LST 1921** |  |  |  |  |  |
| 7 | Kiaulienos kumpinė | kg | 500 | atvėsinta, ženklinta pagal reikalavimus |  |  |
| 8 | Kiaulienos mentinė | kg | 0 | atvėsinta, ženklinta pagal reikalavimus |  |  |
| 9 | Kiaulienos kotletinė | kg | 0 | atvėsinta, ženklinta pagal reikalavimus |  |  |
| 10 | Kiaulienos nugarinė | kg | 500 | atvėsinta, ženklinta pagal reikalavimus |  |  |
| 11 | Kiaulienos sprandinė | kg | 10 | atvėsinta, ženklinta pagal reikalavimus |  |  |
| 12 | Kiaulienos lašiniai | kg | 20 | atvėsinta, ženklinta pagal reikalavimus |  |  |
| 13 | Kiaulienos šoninė | kg | 40 | atvėsinta, ženklinta pagal reikalavimus |  |  |
|  | **Paukštiena** |  |  |  |  |  |
| 14 | Vištų ketvirčiai | kg | 150 | ženklinta pagal reikalavimus |  |  |
| 15 | Vištų blauzdelės | kg | 0 | ženklinta pagal reikalavimus |  |  |
| 16 | Vištų šlaunelės | kg |  | ženklinta pagal reikalavimus |  |  |
| 17 | Vištų filė be kaulo | kg | 400 | ženklinta pagal reikalavimus |  |  |
| 18 | Kalakutienos filė | kg | 10 | ženklinta pagal reikalavimus |  |  |
| 19 | Kalakutienos šlaunelės be kaulo | kg | 0 | ženklinta pagal reikalavimus |  |  |
|  | **VISO:** |  | **1770** |  |  |  |

Apklausos būdu vykdomo supaprastinto mažos

vertės mėsos gaminių pirkimo sąlygų

2 priedas

**MAISTO PRIEDŲ, KURIŲ NETURI BŪTI MAITINTI SKIRTUOSE MAISTO PRODUKTUOSE, SĄRAŠAS**

**1. Dažikliai**:

1.1. E 102 tartrazinas;

1.2. E 104 chinolino geltonasis;

1.3. E 110 saulėlydžio geltonasis FCF, apelsinų geltonasis S;

1.4. E 120 košenilis, karmino rūgštis, karminas;

1.5. E 122 azorubinas, karmosinas;

1.6. E 123 amarantas;

1.7. E 124 ponso 4R, košenilis raudonasis A;

1.8. E 127 eritrozinas;

1.9. E 128 raudonasis 2G;

1.10. E 129 alura raudonasis AC;

1.11. E 131 patentuotas mėlynasis V;

1.12. E 132 indigotinas, indigokarminas;

1.13. E 133 briliantinis mėlynasis FCF;

1.14. E 142 žaliasis S;

1.15. E 151 briliantinis juodasis BN, juodasis PN;

1.16. E 155 rudasis HT;

1.17. E 180 litolrubinas BK.

**2. Konservantai**:

2.1. E 200 sorbo rūgštis;

2.2. E 202 kalio sorbatas;

2.3. E 203 kalcio sorbatas;

2.4. E 210 benzoinė rūgštis;

2.5. E 211 natrio benzoatas;

2.6. E 212 kalio benzoatas;

2.7. E 213 kalcio benzoatas.

**3. Saldikliai**:

3.1. E 950 acesulfamas K;

3.2. E 951 aspartamas;

3.3. E 952 ciklamatai;

3.4. E 954 sacharinai;

3.5. E 955 sukralozė;

3.6. E 957 taumatinas;

3.7. E 959 neohesperidinas DC;

3.8. E 962 aspartamo-acesulfamo druska.

**4. Aromato ir skonio stiprikliai:**

4.1. E 620 glutamo rūgštis;

4.2. E 621 mononatrio glutamatas;

4.3. E 622 monokalio glutamatas;

4.4. E 623 kalcio glutamatas;

4.5. E 624 monoamonio glutamatas;

4.6. E 625 magnio glutamatas;

4.7. E 626 guanilo rūgštis;

4.8. E 627 dinatrio guanilatas;

4.9. E 628 dikalio guanilatas;

4.10. E 629 kalcio guanilatas;

4.11. E 630 inozino rūgštis;

4.12. E 631 dinatrio inozinatas;

4.13. E 632 dikalio inozinatas;

4.14. E 633 kalcio inozinatas;

4.15. E 634 kalcio5´-ribonukleotidai;

4.16. E 635 dinatrio5´-ribonukleotidai.